
הוועדה המיוחדת לדיון בהצ"ח הרשות הממשלתית להתחדשות עירונית, 
הצ"ח התכנון והבנייה (הוראת שעה) ובהצ"ח שירותים פיננסיים חוץ מוסדיים
07/03/2018

הכנסת העשרים
מושב רביעי
<פרוטוקול מס' 164>
מישיבת הוועדה המיוחדת לדיון בהצ"ח הרשות הממשלתית להתחדשות עירונית, הצ"ח התכנון והבנייה (הוראת שעה) ובהצ"ח שירותים פיננסיים חוץ מוסדיים
יום רביעי, כ' באדר התשע"ח (07 במרץ 2018), שעה 10:00
<סדר היום:>
<הצעת חוק עבודת נשים (תיקון - תקופת לידה והורות לבן זוג של עובדת שילדה יותר מילד אחד), התשע"ז-2016, של חה"כ יואל חסון, נחמן שי, דב חנין, קסניה סבטלובה, איילת נחמיאס ורבין, יוסי יונה, יעל כהן-פארן, מיקי לוי, איתן ברושי, מיכל בירן, מיקי רוזנטל, איציק שמולי, יחיאל חיליק בר, אילן גילאון, עיסאווי פריג', יוסף ג'בארין, חנין זועבי, סתיו שפיר, יעקב אשר, נורית קורן, עמר בר-לב>
נכחו:

<חברי הוועדה:> 
רחל עזריה – היו"ר
חברי הכנסת:
יואל חסון
<מוזמנים:> 
	תמר מתתיהו
	–
	עוזרת ראשית, משרד העבודה, הרווחה והמשרדים החברתיים

	שי סומך
	–
	מח' ייעוץ וחקיקה, משרד המשפטים

	נדב שיינברגר
	–
	איש מטה שר האוצר, משרד האוצר

	מולוגטה מהרי
	–
	מרכז בכיר באגף שוויון מגדרי, נציבות שירות המדינה

	אסתר נמרודי
	–
	מנהלת תחום אימהות, המוסד לביטוח לאומי

	עליזה ברלזון
	–
	מנהלת אגף משפחה, המוסד לביטוח לאומי

	שרון אסיסקוביץ
	–
	רפרנט מינהל המחקר, המוסד לביטוח לאומי

	הילה שור
	–
	ראש מדור, המוסד לביטוח לאומי

	חנן פוטרמן
	–
	לשכה משפטית, המוסד לביטוח לאומי

	מוריה ברבי
	–
	רפרנטית, התאחדות התעשיינים

	מאירה בסוק
	–
	יועצת משפטית, נעמ"ת


<ייעוץ משפטי: >
ענת מימון
<מנהל/ת הוועדה:>
אריאלה מלכה
<רישום פרלמנטרי:>
ס.ל., חבר תרגומים
<הצעת חוק עבודת נשים (תיקון - תקופת לידה והורות לבן זוג של עובדת שילדה יותר מילד אחד), התשע"ז-2016>
<היו"ר רחל עזריה:>
בוקר טוב, אני שמחה לפתוח את הדיון שחיכינו לו הרבה זמן, אני חייבת לומר, היה פה רצון הדדי לסגור את החוק. אני מבינה שיש לכם סיכומים.

<יואל חסון (המחנה הציוני):>
כן.

<היו"ר רחל עזריה:>
אז בוא תספר לנו. 

<יואל חסון (המחנה הציוני):>
אנחנו הסכמנו עם האוצר שהחוק יהיה כפי שהוא, רק במקום שלושה שבועות כרגע שבועיים. 

<היו"ר רחל עזריה:>
כן, שזה כאילו השבוע שאני העברתי ועכשיו אתה מעביר שבוע נוסף לתאומים. 

<ענת מימון:>
שמתוך שלושה השבועות שיש לאישה, אז בן הזוג יוכל לממש שבועיים. 

<היו"ר רחל עזריה:>
כי מה יש היום לתאומים? 

<ענת מימון:>
היום בגין כל ילד נוסף שנולד החל מהילד השני יש אפשרות לקחת שלושה שבועות נוספים על היולדת. 

<היו"ר רחל עזריה:>
שלושה שבועות? חשבתי שזה שבועיים נוספים. 

<ענת מימון:>
לא, שלושה שבועות. 

<קריאה:>
ומתוכם שבעה ימים - - - 

<היו"ר רחל עזריה:>
מעולה. אז שבועיים, זה מה שסגרתם? 

<יואל חסון (המחנה הציוני):>
אז עכשיו במקום שלושה שבועות שכתוב בחוק זה יהיה שבועיים. 

<ענת מימון:>
לגבי בן הזוג, לגבי היולדת אנחנו לא נוגעים. 

<יואל חסון (המחנה הציוני):>
לגבי בן הזוג. וחשוב להגיד, באוצר גם נאמר שלקראת שנייה ושלישית נעלה לשולחן עוד פעם את האופציה של שלושה שבועות. 

<היו"ר רחל עזריה:>
התייחסויות? 

<ענת מימון:>
אני אקריא את זה בנוסח. 

<קריאה:>
בן הזוג יוכל לצאת שבועיים במקום שלושה, כולל השבוע של ילד אחד. 

<היו"ר רחל עזריה:>
לא, יש שבוע גם בשיטה שלך היום ובעצם מוסיפים עוד שבועיים. 

<מולוגטה מהרי:>
שבוע, כי השבוע ממילא קיים. 

<יואל חסון (המחנה הציוני):>
לא, שבועיים. מוסיפים עוד שבועיים שהוא ייקח במקום האישה. 

<ענת מימון:>
אני אקריא את זה בנוסח ואז זה אולי יהיה יותר ברור. 

<מולוגטה מהרי:>
גם בלידה של ילד אחד כיום יכול גבר לקחת שבוע, עכשיו אתם מוסיפים עוד שבוע. 

<היו"ר רחל עזריה:>
עוד שבועיים. 

<יואל חסון (המחנה הציוני):>
עוד שבועיים, במקום האישה. 

<מולוגטה מהרי:>
כן, גם היום זה במקום האישה. אני אומר, גם בלידה של אחד יש שבוע, אז מוסיפים רק שבוע. 

<היו"ר רחל עזריה:>
יש פה את המשרדים הממשלתיים? 

<אריאלה מלכה:>
כן, יש פה את כל המשרדים. 

<מולוגטה מהרי:>
אז מתייחסים אל זה אחרת? הוא מקבל את השבוע? 

<אריאלה מלכה:>
רק שנייה, גברתי, רצו התאחדות התעשיינים לדבר ונציבות שירות המדינה. 

<היו"ר רחל עזריה:>
אין בעיה. 

<מוריה ברבי:>
בוקר טוב. אני מהתאחדות התעשיינים. אני אקדים ואומר שאנחנו תומכים בהצעה וברציונל שלה לקדם הורות שוויונית. יחד עם זאת, כפי שהערנו גם בדיון הקודם, חשוב לנו להסדיר את סוגיית ההודעה המוקדמת למעסיק. היום יש לנו בתקנות שגבר שיוצא לתקופת לידה חלקית עליו להודיע 30 יום מראש, זה אותו רציונל, לכן נראה לנו שצריך להוסיף גם את ה - - -

<יואל חסון (המחנה הציוני):>
נדון בזה בקריאה שנייה ושלישית, כי אנחנו לא יודעים עדיין אם זה שבועיים או שלושה ויש בזה הבדל. 

<מוריה ברבי:>
אבל מכל מקום חשוב לי לציין את החשיבות של ההודעה המוקדמת גם בנסיבות הללו כאשר מתווספים עוד שבועיים. 

<היו"ר רחל עזריה:>
שמה? 

<מוריה ברבי:>
חשיבות של הודעה מוקדמת למעסיק, כדי שהמעסיק יוכל להיערך להיעדרות העובד. 

<היו"ר רחל עזריה:>
כן, הבנתי. מה עשינו בשבוע? 

<ענת מימון:>
אין הודעה מוקדמת. 

<היו"ר רחל עזריה:>
ואתה אומר שזה מתארך. אוקיי. 

<יואל חסון (המחנה הציוני):>
למה אני מציע לקריאה שנייה ושלישית? יש הבדל בין שבועיים לשלושה שבועות. 

<מאירה בסוק:>
ומה עם הפיצול שגם היה לא ברור בישיבה הקודמת? 

<ענת מימון:>
זה גם נושא שאמרנו שיהיה בשנייה ושלישית. שוב, זה גם תלוי אם זה שבועיים או שלושה, ככל שזה שלושה יש יותר חשיבות לפצל את השבועות. אם זה שבועיים זה כבר פחות - - -
<חנן פוטרמן:>
שלושה שבועות סך הכול, שבוע ועוד שבועיים, נכון? 

<ענת מימון:>
שבועיים מתוך שלושה השבועות האמורים.
<חנן פוטרמן:>
לא, במידה שמדובר בלידה רב עוברית, שלושה ילדים, אז זה השבוע שמגיע בכל מקרה ועוד שבועיים. אותו דבר.

<יואל חסון (המחנה הציוני):>
בחוק בדיוק במקום שלושה שבועות שבועיים. זה מה שכתוב.
<ענת מימון:>
לא, כתוב 'שלושת השבועות האמורים', אז יכול להיות שדווקא הפרשנות היא שילד שלישי ורביעי היא גם שבועיים, מתוך השלושה שיש לאישה הוא יוכל לקחת שבועיים ואם האישה מקבלת שלושה ושלושה הוא יוכל שבועיים ושבועיים. 

<חנן פוטרמן:>
אז זה ארבעה שבועות, בגלל זה כדאי להבהיר שאנחנו מדברים על שבועיים או שלושה במידה של שלושה. 
<היו"ר רחל עזריה:>
מה זה? 

<ענת מימון:>
אני אסביר את השאלה. כשנולדים תאומים האישה מקבלת שלושה שבועות נוספים מעבר ל-15 השבועות שהיא זכאית היום והנוסח היום יגיד ששבועיים מתוך אותם שלושה שבועות בן הזוג יוכל לממש אותם. השאלה היא, כשיש לידה של שלישייה ורביעייה, האישה מקבלת על כל ילד נוסף שלושה שבועות וכשהנוסח אומר שבועיים מתוך 'שלושת השבועות האמורים' הכוונה שזה שבועיים מתוך כל אחד משלושת השבועות, כלומר אם זה חמישייה אז זה שבועיים שבועיים שבועיים. 

<חנן פוטרמן:>
השאלה אם זו הייתה ההסכמה עם האוצר גם? 

<ענת מימון:>
לא דיברנו על לידות של שלישייה ורביעייה. 

<היו"ר רחל עזריה:>
סליחה, מי אתם? 

<חנן פוטרמן:>
המוסד לביטוח לאומי. 

<ענת מימון:>
לכן אני אומרת, מבחינתנו הנוסח הוא בסדר. 

<יואל חסון (המחנה הציוני):>
הנוסח הוא בסדר, לקראת שנייה ושלישית נדון יותר לפרטי פרטים. 

<היו"ר רחל עזריה:>
אני רוצה לוודא את זה. יש עוד התייחסויות? זהו? כולם מיצו את זה? 

<אריאלה מלכה:>
נציבות שירות המדינה, רצית לדבר. 

<מולוגטה מהרי:>
כן, דווקא בניגוד להתאחדות התעשיינים אני חושב שצריך להגמיש את זה. אם אנחנו רוצים להוביל להורות שוויונית צריך להגמיש את הקריטריונים, ההודעה המוקדמת, כי מדובר בילדים קטנים שהם חולים היום, מחר, ולא יודעים לתכנן את זה. לכן הגמישות תאפשר יותר שיתוף. זו ההתייחסות שלי. 

<היו"ר רחל עזריה:>
והפיצול, גם מבחינתך? 

<מולוגטה מהרי:>
הפיצול בסדר. הפיצול, נקבל את זה. 

<מוריה ברבי:>
סליחה, לא הבנתי למה אין מקום לתת הודעה מוקדמת, כלומר למה לעשות הבחנה? 

<מולוגטה מהרי:>
כי הילדים, הם חולים היום והאישה בדיוק צריכה אותו בזמן שהיא לא יכולה לתפקד. 

<מוריה ברבי:>
לא, אין בעיה, לצאת הוא ייצא. אגב, בתקנות הקיימות כתוב שאם נבצר מהעובד להודיע במועד למעסיק בנסיבות כאלה אז שיודיע מתי שהוא יכול. לכן - - -

<מולוגטה מהרי:>
אבל עדיין הוא נתון לחסדיו של המעסיק ולא תהיה לו את האפשרות - - -

<מוריה ברבי:>
לא, הוא לא נתון לחסדיו, הזכות נתונה לו, היא מעוגנת בחוק. 

<מולוגטה מהרי:>
אם היא נתונה אז אין בעיה, אז שתאפשרי את זה, רק שיהיה - - -

<מוריה ברבי:>
מאפשרים לגמרי, אנחנו רק רוצים לדעת מראש כדי להיערך מבחינת מצבת כוח האדם. יש פה היעדרות שהיא בכל זאת - - -

<קריאה:>
שבועיים. 

<מוריה ברבי:>
שבועיים פלוס שבוע, אדם נעדר שלושה שבועות, צריכה להיות איזה שהיא הודעה מוקדמת סבירה. 

<ענת מימון:>
לא אמרנו שלא, אמרנו שנבחן איך והאם ההודעה הזו גם מחייבת, כלומר אם הוא לא מצליח למסור את ההודעה באמת אז צריך יהיה לקבוע הוראות. נבחן את זה. 

<מוריה ברבי:>
כן, כפי שהיום יש, אם נבצר ממנו אז - - -

<ענת מימון:>
בסדר. 

<תמר מתתיהו:>
השאלה אם הוועדה הזאת גם תדון בחופשת לידה, לא חופשה, קוראים לזה תקופת הורות. 

<היו"ר רחל עזריה:>
תקופת לידה והורות. 

<תמר מתתיהו:>
האם היא תדון במשהו יותר ארוך? או שכרגע בשלב הזה בכלל לא עלה? 

<היו"ר רחל עזריה:>
זה היה, הארכנו. 

<תמר מתתיהו:>
לא, בכלל, להאריך, לא לשלושה חודשים, אלא לחצי שנה או דברים כאלה. אם יש בכלל סיכוי. 

<היו"ר רחל עזריה:>
כן, לשנתיים. סתם. לא, זה לא רלוונטי. אנחנו הארכנו בשבוע, כל שבוע נוסף עולה רבע מיליארד שקל. אז הארכנו בשבוע, הארכתי, זה היה חוק שעשיתי לפני כמעט שנה וגם הוספנו אפשרות שהגבר ייקח שבוע במקביל לאישה ויש נתונים. אנחנו רצינו לעשות את הדיון לפני סוף המושב. 

<אסתר נמרודי:>
כן, יש נתונים. סך הכול ניצלו מיוני, החוק שלך נכנס ביוני אז זה גדל במשהו כמו קרוב ל - - - גברים שניצלו. 

<היו"ר רחל עזריה:>
זה כאילו גדל פי שניים בחצי השנה הזו. היו ממש מעט וזה גדל פי שניים, זה ממש משמעותי. 

<אסתר נמרודי:>
יש כאלה שניצלו גם - - - 

<היו"ר רחל עזריה:>
כן, מותר מה שרוצים. ה-200 גברים ניצלו שבעה שבועות? 

<אסתר נמרודי:>
236 גברים ניצלו שבעה שבועות - - -
<קריאה:>
כמה זה באחוזים? 

<היו"ר רחל עזריה:>
לא, זה כלום. אבל היה לנו, היינו תקועים, לא הצלחנו לעבור את ה-500 לשנה. שנים היינו ב-500 וגם טענו שהרבה זה להט"בים, כי זה היה ממש כאילו בבודדת, ומאז שהחוק עבר, הוא עבר לפני חצי שנה, אז זה גדל ל-500 בחצי שנה. נכון? זה מה שזה גדל? 
<יואל חסון (המחנה הציוני):>
נדב, בוא תגיד - - -

<היו"ר רחל עזריה:>
בוא נסגור עניינים. 

<מאירה בסוק:>
אפשר לשאול שאלה? 

<היו"ר רחל עזריה:>
כן. 

<מאירה בסוק:>
כמובן שאנחנו בעד החוק, השאלה היחידה, אנחנו מדברים פה על זה שגבר יכול לקחת את שלושה השבועות האלה מהתחלה או שמשישה שבועות אחרי? 

<היו"ר רחל עזריה:>
לא, מהתחלה. מיום הלידה, זה כבר שינינו, זה בהמשך לשינוי הקודם. 

<מאירה בסוק:>
זה מאוד חשוב. 

<היו"ר רחל עזריה:>
לאט לאט אנחנו משנים את החוק. זה בסדר, זה כבר עשינו. 

<יואל חסון (המחנה הציוני):>
נציג הקופה, אנחנו דיברנו, החוק כפי שהוא, במקום שלושה שבועות שבועיים. 

<נדב שיינברגר:>
יורד מה-17 ל-16. 

<ענת מימון:>
למה 17? 18. 

<קריאה:>
18, תאומים זה 18. 

<נדב שיינברגר:>
כן, הוסיפו שבוע למה שהיה לפני. 

<היו"ר רחל עזריה:>
הוא אומר שהוסיפו שבועיים, היה אמור להיות שלושה שבועות. 

<קריאה:>
בתאומים. 

<היו"ר רחל עזריה:>
הוא היה אמור להיות שלושה שבועות והפשרה הייתה שבועיים. זה מה שיואל אומר. 

<נדב שיינברגר:>
ועכשיו - - -

<היו"ר רחל עזריה:>
לא, היה אמור להיות ארבעה שבועות. השבוע בכל מקרה, עכשיו היה אמור להיות עוד שלושה שבועות. אני חשבתי שזה שבועיים לתאומים, מסתבר שזה שלושה שבועות. על כל ילד האישה מקבלת שלושה שבועות. אז במקום להוסיף שלושה שבועות אנחנו נוסיף עוד שבועיים. 

<ענת מימון:>
לא, מוסיפים שלושה, אבל מתוכם בן הזוג יכול לקחת שבועיים. 

<היו"ר רחל עזריה:>
לא, אל תבלבלו. על כל לידה של ילד נוסף האישה מקבלת עוד שלושה שבועות. שבועיים יכול לקחת האבא. 

<נדב שיינברגר:>
שבוע אחד הוא על החשבון של השבוע של אז? 

<היו"ר רחל עזריה:>
של אז, כן. 
<נדב שיינברגר:>
כלומר בפועל מוסיפים עוד שבוע? 

<היו"ר רחל עזריה:>
עוד שבועיים. 

<יואל חסון (המחנה הציוני):>
סיכמנו, שבועיים. כי זה שבוע - - - 

<קריאה:>
הם לא מבינים את זה בכלל, הם חושבים שאולי זה עוד תוספת של כסף. 

<היו"ר רחל עזריה:>
אז בואו, אני עוצרת את הדיון לחמש דקות. 

<(הישיבה נפסקה בשעה 10:12 ונתחדשה בשעה 10:17.)>
<היו"ר רחל עזריה:>
הדיון התחדש. אנחנו רוצים לסגור. 

<ענת מימון:>
אני רק רוצה לקרוא את הסעיף הזה. הקראנו את הנוסח בישיבה הקודמת, אני מקריאה את הסעיף שיש בו שינוי, "בחוק עבודת נשים התשי"ד-1954 בסעיף 6(ג) בסופו יבוא 'לעניין סעיף זה, בלי לגרוע מכל דין, עובד שבת זוגו ילדה בלידה אחת יותר מילד אחד יהיה רשאי לממש שבועיים מתוך שלושת השבועות האמורים לצורך טיפול בילדו במקום בת זוגו ובהסכמתה, מתוך תקופת הלידה וההורות של בת הזוג, החל מיום הלידה ואילך ובלבד שהתקופה למימוש לא תפחת משבעה ימים רצופים'."

ולשנייה שלישית נדון בשאלת ההודעה למעסיק ובאפשרות לפצל. והשאר כמו שהקראנו בפעם הקודמת כשאני מדגישה שהתחילה זה ב-1 בחודש שלאחר תום חודשיים מיום פרסומו והוא יחול על לידות - - -

<היו"ר רחל עזריה:>
חודשיים? 

<ענת מימון:>
זה מה שהם ביקשו וזה הוסכם כבר. 

<היו"ר רחל עזריה:>
נכון, ביטוח לאומי, אתם ביקשתם. נכון. 

מי בעד הצעת חוק עבודת נשים (תיקון - תקופת לידה והורות לבן זוג של עובדת שילדה יותר מילד אחד), התשע"ח-2017, מי בעד הצעת החוק בנוסח הוועדה? מי נגד? אין, מי נמנע? אין. 

הצבעה

בעד – רוב
נגד – אין
נמנעים – אין
הצעת חוק עבודת נשים (תיקון - תקופת לידה והורות לבן זוג של עובדת שילדה יותר מילד אחד), התשע"ח-2017 עם התיקון שהוקרא – אושרה
<יואל חסון (המחנה הציוני):>
בשעה טובה. תודה רבה לכולכם. 

<היו"ר רחל עזריה:>
תודה רבה. 

<הישיבה ננעלה בשעה 10:20.>

